Намоз Нормўмин шахсий блоги: ЭЪТИРОФ\nБугун мен ҳаётимнинг эътирофини сизлар билан баҳам кўрмоқчиман.\nАҳли қалам биладики, улар ёзадиган нарсалар ҳар замон ҳам самимиятдан иборат бўлмайди. Чунки қалам аҳли инсонларга ўз ёзганларининг маъқул келишини, жуда кўпчиликка ёқишини ва бу ёзганлари орқали ўзларининг халқ орасида машҳур бўлиб кетишини кўнглининг бир чеккасидан албатта ўтказади. Бу билан ўз самимиятларига путур етказаётганларига эса улар эътибор бериб ҳам ўтирмайдилар.\nАммо мен бугун сизларга самимий бир эътирофда бўлишни истайман. Бу эътироф кимларнинг ҳақиқан ҳам халқ, миллат ва ватан қаҳрамонлари эканлиги ҳақидадир.\nМаълумки, ҳақиқий қаҳрамонлар қаҳрамонлик ҳақида ўйламайдилар, ўз амалларини одамлар уларни қаҳрамон, деб эълон қилишлари учун қилмайдилар.\nҲақиқий қаҳрамонлар ўз соддаликларининг ёнида ҳақиқий эътиқодлари билан Ҳақни, ҳақиқатни жонларини ўртага қўйиб ҳимоя қилишлари билан қаҳрамон бўладилар. Улар бу билан аслида орқада келаётганларнинг жонларини ҳам сақлаб қоладилар. Орқада эса шуҳратпараст, кўпроқ ўз манфаатларини ўйлаган, одамлар бизни қаҳрамон, деб билсин дейдиган тоифалар келади. Одатда мана шу тоифалар фармонларда, қоғозларга, газеталарда, эълонларда, маросимларда қаҳрамон, деб эълон қилинади. Халқ қаҳрамони, халқ ёзувчиси, халқ артисти, халқ мухолифатчиси ва ҳакоза...\nҲалқнинг ҳақиқий қаҳрамонларида эса бундай унвонлар бўлмайди. Зотан, улар ҳаётларини қаҳрамон бўлиш учун эмас, ҳақиқий инсон бўлиш учун яшайдилар. Бу билан фақат ўзларининг эмас, ўзлари мансуб бўлган миллатларининг, халқларининг кимлигини, шон шарафини, ва тарихини қўриб қоладилар.\nУлар бу билан нафақат халқнинг, балки Ҳақнинг ҳам қаҳрамонларига айланадилар. Аммо улар бу ҳақда ўйлаб ҳам кўрмайдилар, буни анови "халқ" қаҳрамонларига ўхшаб кўз кўз ҳам қилмайдилар...\nХалқимизининг шундай қаҳрамонларидан бири ҳеч шубҳасиз Обид қори Назар ўғлидир.У киши Ислом олими, даҳрий совет тузумидан кейин мусулмон халқимизнинг ўз динини, эътиқодини қайта танишида ва унга эргашишида жуда катта хизмат қилган халқимизнинг асл фарзандларидан биридир. Обидхон қори ўз даъватларини фақат халққа эмас, золимларга ҳам етказа олди, бу билан уларнинг зулмининг ошкор бўлишига катта ҳисса қўшди. Фақат ўзи эмас, бутун оиласи билан Ҳақ йўлида бўлди, натижада ўғилларидан бири золим режим тарафидан ўғирлаб кетилди. Золимлар бу билан чегараланмадилар. Улар муҳожиратда яшаётган Обид қорининг изидан ўз жосусларини юбориб, ўзбек имомнинг жонига қасд қилдилар...\nЯна шундай ҳақиқий қаҳрамонлардан бири ҳеч шубҳасиз шаҳид дўстимиз Фуад Шокирий, яъни Фуад Рустамхўжаевдир. Фуад зиёли айни пайтда иймонли бир халқпарвар йигит эди. У Халқ Ҳаракатининг йиғилишида Каримовнинг зулмига қарши миллат манфаатини ҳимоя этиб сўзлаган самимий чақириғи ва бу йўлдаги саъйи ҳаракатлари учун Русияда режимнинг қотиллари тарафидан шаҳид қилинди. Фуад соф, мард, иймонли ва жасур инсон эди. Унинг сиймоси доимо менинг кўз ўнгимда ва бу сиймо менга ҳақиқий ўзбеклар мана шундай инсонлардир, деган самимий бир таассурот беради...\nХалқимизнинг яна шундай фарзандларидан бири золимнинг кўзига тик қараб ҳақиқатни айтгани учун 24 йил қамоқда ўтирган Самандар ака Қўқоновдир. 24 йил айтишга осон. Мен ўзимча ўйлайман: агар мен 24 соат ёки 24 кун Самандар ака каби Каримовнинг даҳшатли қамоғида қолганимда нима бўлар эди.? Бу саволга жавоб бера олмайман, ундай бўлар эди, бундай бўлар эди, деб жавоб берсам ҳам бу барибир сохта жавоб бўлар эди. Чунки бир инсон бунчалик узоқ муддат ноҳақ қамоқда ўтириши учун хаёлий тасаввурга эмас, аниқ ва қаттиқ иродага эга бўлиши керак. Менинг бу гапим Самандар аканинг қамоқхонада ўтирган у даҳшатли кунларининг бир сониясини, бир дақиқасини ҳам таъриф қилишга етмайди. Яхшиси, эътироф қилай: мен бу ҳақиқий қаҳрамонларнинг қаҳрамонликликларини таъриф қилишга ожизман. Зотан, улар бизга ўхшаб, уларнинг сояларидан жон сақлаганларнинг қоғоздаги таърифу мақтовларига муҳтож ҳам эмаслар...\nЎзбек халқининг мана шундай қаҳрамонлари бор. Уларнинг олдида фармонлардаги, қоғозлардаги, газеталардаги, эълонлардаги ва маросимлардаги қаҳрамонлар, улар орасида истиснолар бўлсада, сариқ чақага ҳам арзимайдилар.\nХалқнинг бу қаҳрамонларининг сони қанча? Улар 3 та эмас, 30 та ҳам эмас, 300 та ҳам эмас, 3000 та ҳам эмас, энг камида 30 мингта менимча. Бу қаҳрамонлар 27 йил давом этган Ислом Каримов зулмининг чиғириғидан халқимизни омон эсон олиб ўтдилар. Ўзларининг жонларининг ва ҳаётларининг баҳосига бу ишни қилдилар. Уларни қаҳрамон, деб эълон қилишлари учун эмас, буни инсон, дййилган мавжудотнинг фитратида ва табиатида бор бўлгани учун ҳам улар шундай яшадилар...\nМенинг эътирофим шундан иборатки,халқни Ҳақ яратган ва халқ бор экан, унинг эътиқодини, маънавиятини, аслини қўриш учун ҳаётларини ўртага қўйиб, бу қадриятларни йўқ қилишга уринадиган золимларга қарши курашадиган халқнинг, миллатнинг ҳақиқий фарзандлари ҳам доимо бор бўлади. Охирги ҳақиқат эса мана шундай қаҳрамонларнинг ёнида, йўқ ёнида эмас, улардан орқада, уларинг соясида жон сақлайдиган бизга ўхшаган инсонлар ҳам доимо бор бўлади...\nҲаётнинг ҳақиқати шулардан иборатдир. Ҳаётнинг эътирофи шулардан иборатдир...\nАвтор: Намоз Нормўмин на 01:17


Йoaxим Лёвнинг «иккинчи масаласи»\n03.07.2018 21:53 0 2047\nЙоахим Лёв Германия терма жамоаси бош мураббийлигидан кетмайдиган бўлди, деб хабар бермоқда «Daily Mail». У немислар аслида нималарга қодир эканини Қатардаги жаҳон чемпионатида исботламоқчи.\nГап шундаки, Лёв немис футболи учун шармандали кўрсаткич қайд этилган Россиядаги жаҳон чемпионати арафасида Германия футбол иттифоқи билан тўрт йиллик шартнома имзолаганди. Мағлубиятга қарамасдан, иттифоқ президенти Рейнхард Гринделнинг шахсий қўллаб-қувватлови билан, Лёв терма жамоа олдидаги мажбуриятини бажаришда давом этадиган бўлди. Хуллас, Германия терма жамоасини 2022 йили Қатарда ўтказиладиган навбатдаги жаҳон чемпионатига ҳам Лёвнинг ўзи олиб чиқсин дейишди.\nУзоқ йиллар бош жамоада ишлаб қўйган Йоахим Лёвнинг захираси тугаб қолмадимикин? Эндиги марра янада оғир: «немис машинаси»ни шунчаки оёққа турғазишмас, олдинги ўринга олиб чиқиш талаби қўйилади. Буёқда терма жамоа таркибини шакллантириш осон кечмайди: Россиядаги чемпионатда бир текис ўйнамаган ўйинчиларнинг ҳеч бири ўз хоҳиши билан Бундестим футболкасини ечиб қўйиш ниятида эмас. Қизиғи, Лёв ишни иккинчи масалани ечишдан бошлашига тўғри келади.\nгермания терма жамоаси Йоахим Лёв\nСпорт 11/05, 20:26


140 ТА УЙ-ЖОЙ НОҚОНУНИЙ ҚУРИЛГАН\n2019 йилнинг май ойига қадар турар жойларга нисбатан мулк ҳуқуқини эътироф этиш бўйича бир марталик умумдавлат акцияси ўтказилади. Туман адлия бўлими, давлат хизматлари маркази ҳамда ер-мулк кадастри вакиллари аҳолига ушбу акциянинг тартиб-қоидаси билан таништирмоқда. Навбатдаги тадбир Зарафшон маҳалла фуқаролар йиғинида ўтказилди.\n– Хўш, бу акция ўзбошимчалик билан қурилган турар жойларга нисбатан мулк ҳуқуқи олиш имконини беради, – дейди туман адлия бўлими бошлиғи Fулом Абдулаҳатов. – Агар турар-жойнинг эгалик ҳуқуқи бўлмаса, туман давлат хизматлари бўлимига учрашиш зарур. Акцияда қатнашиш учун фуқаронинг шахсини тасдиқловчи ҳужжат нусхаси ҳамда маҳалладан маълумотнома керак, холос. Ҳужжат қабул қилингач, ишчи гуруҳ ўша жойни батафсил ўрганиб, хулоса беради. Шуни эсдан чиқармаслик зарур, акция якунлангач, ўзбошимчалик билан қурилган иморатларга мулк ҳуқуқи берилмайди. Шунингдек, бундай иморатлар экин майдонларининг ўрнида қурилган бўлса ёки фуқароларнинг соғлиғи ва ҳаётига хавф туғдирса, акцияга қўйилмайди. Бугунги учрашув иштирокчиларига акциянинг бориши ҳақида батафсил тушунча бердик.\n– Маҳалламизда 140 дан ортиқ ноқонуний турар-жойлар қурилган, – дейди Зарафшон МФЙ раиси Роҳиба Ҳасанова. – Аҳоли 2014 йилдан буён уй-жой қуриб, яшаб келмоқда. Эгалик ҳуқуқи берилмагани учун бу ерлар низоларга сабаб бўлаётганди. Акциянинг жорий этилгани аҳолига катта енгиллик беради.\nТаъкидлаш жоиз, жорий йилнинг апрель ойида "Фуқароларни ижтимоий қўллаб– қувватлаш бўйича қўшимча чора-тадбирлар ҳамда ўзбошимчалик билан қурилган турар жойларга нисбатан мулк ҳуқуқини эътироф этиш бўйича бир марталик умумдавлат акциясини ўтказиш тўғрисида"ги Президент фармони қабул қилинган эди. Мазкур фармон ижросини таъминлаш мақсадида 2018 йил 21 июнда Вазирлар Маҳкамасининг қарори ҳам қабул қилинди. Бир марталик акцияни ўтказиш тартиби ушбу қарор билан тасдиқланган "Кўчмас мулкка нисбатан мулк ҳуқуқларини эътироф этиш бўйича бир марталик умумдавлат акцияси доирасида кўчмас мулкларга нисбатан мулк ҳуқуқини эътироф этиш тартиби тўғрисида"ги низом талаблари асосида ташкил этилади.


Қозоғистон ҳарбий разведка бўйича Туркия билан келишиб олди | Qalampir.uz\nҚозоғистон ҳарбий разведка бўйича Туркия билан келишиб олди\nОлам\t11 Май 10:31 3120\nҚозоғистон ҳарбий разведка соҳасида Туркия билан ҳамкорликни йўлга қўяди. Кеча, 10 май куни Қозоғистон Республикаси Президенти Қосим-Жомарт Тўқаевнинг Туркияга амалга оширган давлат ташрифи доирасида ушбу ҳамкорликни назарда тутувчи ҳужжат имзоланди.\nПрезидент Тўқаев Туркия раҳбари Ражаб Тойиб Эрдўғаннинг таклифига биноан 10-11 май кунлари ушбу мамлакатга илк давлдат ташрифини амалга оширмоқда. Ташриф доирасида икки мамлакат раҳбарлари ва делегациялар иштирокида кенгайтирилган йиғилиш бўлиб ўтди. Унда 14 йўналишда ҳамкорлик ҳужжатларини имзолашга келишиб олинди.\nУчрашув якунлари бўйича икки мамлакат ўртасида қуйидаги ҳужжатлар имзоланди:\n1. Қозоғистон Республикаси Маданият ва спорт ишлари вазирлиги ва Туркия Республикаси Президенти ҳузуридаги Давлат архивлари департаменти ўртасида ҳамкорлик тўғрисидаги баённома;\n2. Қозоғистон Республикаси Ахборот ва ижтимоий ривожланиш вазирлиги ва Туркия Республикаси Президенти девони ҳузуридаги Алоқа департаменти ўртасида оммавий ахборот воситалари соҳасида ҳамкорлик тўғрисида Меморандум;\n3. Қозоғистон Республикаси Ҳукумати ва Туркия Республикаси Ҳукумати ўртасида юкларни халқаро аралаш ташиш тўғрисидаги Битим;\n4. Қозоғистон Республикаси ва Туркия Республикаси ўртасида хизматлар савдоси тўғрисидаги шартнома бўйича техник топшириқ;\n5. Қозоғистон Республикаси Ҳукумати ва Туркия Республикаси Ҳукумати ўртасида ахборот алмашинувини ташкил этиш ва божхона назорати тартиб-таомилларини соддалаштириш тўғрисидаги Битим;\n6. Қозоғистон Республикаси Экология, геология ва табиий ресурслар вазирлигининг Ўрмон хўжалиги ва ҳайвонот дунёси қўмитаси ва Туркия Республикаси Қишлоқ ва ўрмон хўжалиги вазирлигининг Ўрмон хўжалиги бош бошқармаси ўртасида ўрмон хўжалиги соҳасида ҳамкорлик тўғрисидаги Меморандум;\n7. Қозоғистон Республикаси Ҳукумати ва Туркия Республикаси Ҳукумати ўртасида карантин ва ўсимликларни ҳимоя қилиш соҳасида ҳамкорлик тўғрисидаги Битим.\n8. Қозоғистон Республикаси Рақамли ривожланиш, инновациялар ва аэрокосмик саноат вазирлиги ва Туркия Республикаси Саноат ва технологиялар вазирлиги ўртасида ахборот технологиялари соҳасида ҳамкорлик Меморандуми;\n9. Қозоғистон Республикаси Ҳукумати ва Туркия Республикаси Ҳукумати ўртасида ҳарбий разведка соҳасидаги ҳамкорлик тўғрисидаги Баённома;\n10. Қозоғистон Республикаси Ҳукумати ва Туркия Республикаси Ҳукумати ўртасида ҳарбий архивлар, ҳарбий тарих, музейшунослик ва ҳарбий нашрлар соҳасида ҳамкорлик қилиш тўғрисидаги Баённома;\n11. Қозоғистон Республикаси Ҳукумати ва Туркия Республикаси Ҳукумати ўртасида таълим соҳасида ҳамкорлик тўғрисидаги Битим;\n12. Қозоғистон Республикаси Маданият ва спорт вазирлиги ва Туркия Республикаси Маданият ва туризм вазирлиги ўртасида кинематография соҳасида ўзаро англашув Меморандуми;\n13. Қозоғистон Республикаси Ахборот ва ижтимоий ривожланиш вазирлиги ва Туркия Республикаси Ёшлар ва спорт вазирлиги ўртасида ёшлар сиёсати соҳасида ўзаро англашув Меморандуми;\n14. Қозоғистон Республикаси Экология, геология ва табиий ресурслар вазирлиги ва Туркия Республикаси Атроф-муҳит, шаҳарсозлик ва иқлим ўзгариши вазирлиги ўртасида атроф-муҳитни муҳофаза қилиш соҳасида ҳамкорлик тўғрисидаги англашув меморандуми.\nУчрашувда Қозоғистон Республикаси Президенти Қосим-Жомарт Тўқаевнинг қайд этишича, бугунги кунда Туркия сиёсий, ижтимоий-иқтисодий, маданий-гуманитар тараққиётда катта муваффақиятларга эришган. Минтақавий ва глобал аҳамиятга молик масалаларни ҳал этишдаги фаоллиги ва қатъияти туфайли Туркия жаҳон саҳнасида муносиб ўрин эгаллаган.\n“Шу муносабат билан, ҳурматли Эрдўған жаноблари, сизга фаровонлик ва кучли Туркияни барпо этиш режаларини амалга оширишда муваффақиятлар тилайман. Қозоғистон учун Туркия Евроосиё қитъасидаги энг муҳим ва ишончли ҳамкорлардан биридир. Мамлакатларимиз ва халқларимиз ўртасидаги умумий тарих ва маънавий меросга асосланган муносабатлар изчил ривожланиб, стратегик шериклик даражасига кўтарилмоқда. Самимий дўстлигингиз, биродарлик муносабатингизни қозоқ ҳикмати энг яхши ифодалайди: “Дўстлик бойликдан улуғ, лекин дўстликдан ортиқ бойлик йўқ”, дейди Тўқаев.\nЎз навбатида, Президент Эрдўған Қозоғистон билан алоқалар стратегик шериклик даражасига олиб чиқилаётганини қайд этган. Шунингдек, бунда Қозоғистондаги тинчлик ва барқарорлик муҳим эканини айтган.\n“Биз ўзаро ҳамкорликни кенгайтирилган стратегик шериклик даражасига олиб чиқяпмиз. Туркия ва Қозоғистон муштарак тарих, тил, дин ва маданиятга асосланган мустаҳкам алоқаларга эга икки қардош давлатдир. Турк халқи Қозоғистондаги тинчлик ва барқарорликка катта аҳамият беради. Янги Қозоғистонни барпо этишдаги ғайрат ва қатъиятингиз катта ҳурматга лойиқдир. Мамлакатдаги кенг кўламли ислоҳотларингизни қўллаб-қувватлашимни билдираман”, деган Эрдўған.\nМаълумот ўрнида, Қозоғистон Республикаси Президенти Қосим-Жомарт Тўқаев давлат раҳбари лавозимини эгаллаган 2019 йилнинг март ойидан буён илк бор давлат ташрифи билан Туркияга борди. Бунгача ушбу мамлакат билан мулоқотни Қозоғистоннинг Биринчи Президенти – Элбоши Нурсултон Назарбоев давом эттирган.Туркий давлатлар ташкилотига аъзо мамлакатлар раҳбарлари йиғилишларида ҳам Қозоғистон номидан Нурсултон Назарбоев қатнашган. 2021 йилнинг ноябрь ойида Истанбулда ўтган саммитда эса биринчи бор Қосим-Жомарт Тўқаев кўриниш берди.\nТуркия Қозоғистонда содир бўлган январь воқеаларидан кейин Назарбоевни очиқчасига қўллаб-қувватлаб чиққан ягона мамлакат бўлди. Ҳатто. Назарбоев жорий йилнинг март ойида бўлиб ўтган "Анталия дипломатик форуми"га ҳам таклиф қилинди ва Президент Эрдўған билан Қозоғистон байроғи остида музокаралар ўтказди.\n19 Май 11:12 59450\n18 Май 16:28 29812\n19 Май 16:20 26437


Ўзбекистон "Жар" стадионида "Металлург" билан ўртоқлик ўйини ўтказади\n4 июнь, 2018, 13:06\nМиллий миллий терма жамоамизнинг ўртоқлик ўйини муносабати билан юзага келган танаффусдан фойдаланган “Металлург” жамоаси бўшлиқни назорат ўйинлари билан тўлдирмоқда. Бу ҳақда клуб матбуот хизмати хабар бермоқда.\nАндрей Шипилов шогирдлари 2 июнь куни "Жар" стадионида Суперлига пешқадами “Пахтакор” жамоасига қарши майдонга чиқиб, 0:1 ҳисобида имкониятни бой берганди. Энди “Металлург” футболчилари пойтахтимизда йиғинни бошлаган Ўзбекистон олимпия терма жамоаси билан куч синашади.\nЎйин санаси аниқлик киритамиз. Учрашув олдин хабар берганимиздек 8 июнда эмас, аксинча 7 июнь куни бўлиб ўтади.


Бой берилган имконият – Сурхон тонги\nБош саҳифа / Спорт / Бой берилган имконият\nОктябр 27, 2017\tСпорт Изоҳ қолдириш 651 Кўрилди\nЎзбекистон чемпионатининг биринчи лигаси жамолари сафида тўп сураётган клублар орасида бу мавсум Қувасойнинг “Цементчи” жамоаси пешқадамлик қилди.\nДастлабки турлардан бошлаб чиройли ўйин намойиш этган фарғоналиклар ҳали чемпионат якунланмай туриб олий лигада қатнашиш ҳуқуқини қўлга киритишди. Айниқса, Термизнинг “Сурхон” клуби билан кечган баҳсда қувасойликлар чиройли ўйин намойиш этишди ва меҳмонлар дарвозасига жавобсиз иккита тўп киритиб, мухлисларни шодлантирдилар.\nГарчанд вакилларимиз сафар учрашувида имкониятни бой беришган бўлса-да, турнир жадвалидаги ўринларни сақлаб қолишди. Яна икки турдан сўнг биринчи лига жамоалари ўртасидаги учрашувлар поёнига етади. Охирги икки ўйинни термизликлар ўз майдонларида ўтказадилар. 29 октябрда футболчиларимиз Тошкентнинг “Локомотив” БФК жамоаси билан баҳс лашсалар, 1 ноябрда “Хотира-79” клуби билан беллашишади.\nОлдинги Келажак бугундан бошланади\nКейинги Ғамхўрлик намунаси\nФеврал 13, 2018\t8,949


Равшан Эрматовнинг 17 мавсуми - 29.11.2019, Sputnik Ўзбекистон\nРавшан Эрматовнинг 17 мавсуми\nРавшан Эрматов ҳакамлик фаолиятини якунлаши муносабати билан Sputnik таҳририяти ўзбекистонлик машҳур арбитрига бағишланган инфографика тайёрлади. 29.11.2019, Sputnik Ўзбекистон\n14:33 29.11.2019 (янгиланди: 18:02 29.11.2019)\nРавшан Эрматов ҳакамлик фаолиятини якунлаши муносабати билан Sputnik таҳририяти ўзбекистонлик машҳур арбитрига бағишланган инфографика тайёрлади.\nБироз олдин МДҲ ҳудудида энг машҳур футбол ҳаками - Равшан Эрматов ўзининг 17 йиллик фаолиятини расман якунлагани ҳақида хабар берган эдик. ОФКда ушбу воқеага бағишланган расмий қутлов маросими бўлиб ўтган эди.\nРавшан Эрматов Осиё футбол конфедерациясида 17 мавсум давомида фаолият юритиб, Осиё Чемпионлар Лигасининг бешта финали, тўртта Осиё Кубоги ва учта Жаҳон Чемпионатида ҳакамлик қилган эди.\nРавшан Эрматов фаолияти ҳақида батафсил инфографикамизда томоша қилинг.


Туш китобига кўра мурдани талқин қилиш - Tushlar-tabiri.uz\nТуш китобига кўра мурдани талқин қилиш\nТушда мурдани кўриш туш табири\nНимага мурдани кўрмоқдасиз?\nБирор киши мурдани кузатиш керак бўлган тушидан ёқимли нарса олмайди. Ушбу туш тақдирнинг келажакдаги зарбалари, муваффақиятсизликлари ва нотинчликлари ҳақида огоҳлантиради. Айниқса, ишбилармон одамлар учун эҳтиёт бўлиш керак, чунки бундай тушдан кейин бошқа табиатдаги бизнес муаммолари юзага келиши мумкин, масалан:\nмуваффақиятсиз битим тузиш;\nфойдали лойиҳани йўқотиш.\nЯқинингизнинг жасадини кўрдингизми\nЯқинимизнинг жасадини корганингиздан кейин руҳ ҳам ноқулай бўлади. Бундай туш, одамларни тушида жасадини кўрган одам билан муносабатларда ҳақиқатда кўпроқ эътиборли бўлишлари кераклигини огоҳлантиради. Акс ҳолда, низо муқаррар бўлиб, жиддий жанжал ва чуқур умидсизликни келтириб чиқариши мумкин. Бир вақтнинг ўзида тушида бир нечта жасадларни кўриш одамга ҳаётдаги муаммолар асосида узоқ муддатли депрессияни ваъда қилади.\nАммо, агар одамлар тушида мос келадиган ҳидни сезмасдан чириган гўштни кўрсалар, унда сиз тезда даромад олишга умид қилишингиз мумкин. Уйқудаги одам чириган ҳидни ҳис қилса, демак, бу ҳақиқий ҳаётда у аллақачон унутиб қўйган масалалардаги эски муаммолар унга қайтади.\nУмуман олганда, тушдаги жасад турли хил кўринишларда пайдо бўлиши мумкин. Келинг, бир нечта вариантни кўриб чиқайлик.\nСиз таниган бир қизни ўлганини кўрдингиз — аслида у томонидан жанжалга сабаб бўладиган ва кўнгли қолган ғам-қайғуга олиб келадиган ҳийла-найрангни кутинг. Психоаналитик тушлар китоби, ўз навбатида, бундай тушнинг яқинлар билан тўқнашувга киришмаслик, уларга қўшимча ғамхўрлик қилиш зарурлигини аниқ кўрсатиб беради.\nУйқуда нотаниш қизнинг жасади узлуксиз машаққатларни, жанжалларни, бурилишларни ваъда қилади.\nАгар тушида вафот этган нотаниш одам пайдо бўлса ва сиз ундан жирканмасангиз, унда ҳаётингизда ижобий ўзгаришларни кутинг. Бундай тушлар узоқ давом этадиган бахтсизликлар ва турли хил қийинчиликларнинг тугашини башорат қилади. Бироқ, сизнинг професционал фаолиятингизга эътибор қаратиш лозим. Туш сизнинг вазифаларингизни етарлича қунт билан бажаришингиз менежментнинг ғазабини ўзига жалб қилиши ва ишдаги жанжалларга олиб келиши мумкинлиги ҳақида огоҳлантиради.\nЧўкаётган одамлар тушида ҳам ҳаётдаги муҳим ўзгаришларни ваъда қилмоқдалар. Тақдирдаги вазиятнинг яхшиланиши, ғарқ бўлган одам сизга таниш бўлмаган тушни ваъда қилади. Агар сувдаги жасад сизга бегона бўлмаса, унда бу ҳақда сизни ажаблантирадиган кутилмаган янгиликларни кутинг.\nСиз тушингизда жасадни яширишга уринаётганингизда, аслида сизга махфийлигингиз ва изоляциянгиздан халос бўлишга, тажрибангизни яқинларингиз билан баҳам кўришга ва келажакда уларга ёлғон гапирмасликка маслаҳат берасиз.\nБирор киши тушида доимо у билан бирга олиб борадиган бўлиниб кетган ўлик, ҳақиқатан ҳам узоқ вақтдан бери тугаган алоқаларни қайтариш истагини, хусусан, кетган муҳаббатни тушунтиради. Боши узилган мурда ғийбатчи хабарчи бўлиб хизмат қилади, бундай тушни кўрган одамнинг бемаъни ҳаракатлари уни қўзғатиши мумкин.\nАгар сиз мурдани кўмишни корсангиз, демак, сиз доимо муаммоларга кўзингизни юмиш, қийин ҳолатлардан қочиш истаги бор. Тушдаги ўлик танани кесиб ташлаш, аслида сиз ўзингизни жуда танқидий ва талабчан эканлигингизни англатади.\nУмуман олганда, бундай ноаниқ талқинларда битта умумий нарса бор: тушида мурдани кўриш ҳаётдаги ўзгаришларни кутишни англатади. Ва улар нима бўлишини ўлик тананинг қўшимча хусусиятларига, ва тушингизда қандай шароитда кўрганингизга боғлиқ.


Lotinchada 30 апрель 2021, 21:03 Жаҳон\nЧехияда мамлакат президентига қарши норозилик намойишлари бўлиб ўтди\n29 апрель куни бир неча минг киши Чехия президенти Милош Земанга қарши намойишларда қатнашди. Намойишчилар марказий Вацлав майдонига тўпландилар. AP’нинг таъкидлашича, улар тиббий ниқобларда бўлиб, ижтимоий масофани сақлашган. Митинг қатнашчилари Земанни хиёнатда айблаб, парламентдан президентга тегишли айбловлар қўйилишини талаб қилишган. 25 апрель куни мамлакат президенти 2014 йилда Врбетицадаги ўқ-дорилар омборидаги портлашда «Россия агентлари»нинг иштироки тўғрисида маълумот йўқлигини айтган эди. Бу эса халқ орасида норозиликларни келтириб чиқарди. Таъкидланишича, Чехиянинг бошқа шаҳарларида ҳам намойишлар бўлиб ўтди. — Associated Press.\nҲозирда тергов Врбетица воқеаси бўйича Милош Земаннинг 2014 йил ноябрь ойида Тожикистонга қилинган ташрифини ўрганмоқда, дея хабар бермоқда ТАСС Чехия ОАВга таяниб. Ўша пайтда делегация аъзоси сифатида Imex компанияси эгаси Пётр Бернатик ҳам боргани терговчиларни қизиқтирган. Imex Врбетицада омборларни ижарага олгани ва у ерда ўқ-дорилар сақлангани айтилмоқда. Тожикистонда Бернатик 2014 йил 23 ва 27 ноябрь кунлари Тожикистон чегара хизмати генерали Ражабали Раҳмонали билан учрашган. Нашрнинг ёзишича, 2014 йил сентябрь ойида Врбетицадаги омборда биринчи портлашдан сал олдин Раҳмонали электрон почта орқали Бернатикдан иккита инспекторни омборга киритишга илтимос қилган. Улар, таъкидланишича, баъзи «Россия махсус хизматларининг агентлари» бўлиши мумкин эди.\nБеларусда тўққиз киши давлат тўнтаришини тайёрлашда айбланмоқда\nБеларус Давлат хавфсизлик қўмитаси тўққиз кишини давлат ҳокимиятини тортиб олиш учун фитна уюштиришда айбламоқда. Хабарга кўра, 4 киши ДХҚ тергов изоляторида сақланмоқда, қолган 5 нафарига (улар чет элда) Бош прокуратура ҳибсга олиш тарзидаги эҳтиёт чорасини қўллаган. ДХҚ АҚШ, Литва ва Украинага ушбу масала бўйича сўров юборган ва уларнинг Беларусга экстрадиция қилинишини муҳокама қилмоқда. — БелТА.\n17 апрель куни Беларусда ҳарбий қўзғолонни ташкил этишда ҳамда президент Александр Лукашенко ва унинг оиласига суиқасд қилишга тайёргарлик кўрганликда гумон қилинган фуқаролар ҳибсга олингалиги ҳақида хабар берган эдик.\nAҚШнинг Россиядаги элчихонаси ходимлар сонини 75 фоизга қисқартиради\nAҚШнинг Россиядаги элчихонаси чет эл фуқароларини ишга олиш тақиқланганлиги сабали консуллик ходимлари сонини 75 фоизга қисқартиради. Ходимлар сони кўрсатилмаган. «Россия ҳукуматининг хатти-ҳаракатлари консуллик ходимлари сонини 75 фоизга қисқартиришга бизни мажбур қилганидан афсусдамиз. Биз AҚШ фуқароларига имкон қадар кўпроқ хизматларни таклиф қилишга ҳаракат қиламиз», дейилади хабарда. Шунингдек, 12 майдан бошлаб AҚШнинг Москвадаги элчихонаси консуллик хизматлари сонини қисқартиради, фақатгина AҚШ фуқаролари учун фавқулодда хизматлар ва жуда чекланган иммиграцион визалар берилади. — АҚШнинг Россиядаги элчихонаси.\n15 апрель куни АҚШ президенти Жо Байден Россия ҳукуматининг «зарарли ташқи фаолияти» туфайли янги санкцияларни жорий этиш тўғрисидаги фармонни имзолаган эди.\n16 апрель куни Россия ТИВ жавоб чораларини эълон қилди. Мамлакат 10 нафар америкалик дипломатга Москвадан кетишга таклиф қилган. Шунингдек, Россия ва учинчи давлатларнинг фуқароларини АҚШ дипломатик хизматига ёллаш амалиётини тўхтатишга қаратилган тартиб жорий этилди.\nХитойда ресторанлардаги еб-ичилмаган овқатлар учун жарима солинади\nХитойда озиқ-овқат исрофгарчилигига қарши қонун қабул қилинди, дея хабар бермоқда ТАСС «Синьхуа»га таяниб. Янги қонунга кўра, умумий овқатланиш корхоналари мижозлардан қолдирилган (еб-ичилмаган) озиқ-овқат чиқиндиларини утилизация қилиш учун қўшимча ҳақ олишлари мумкин. Тегишли тўлов миқдори муассаса томонидан аниқ кўрсатилиши ва ташриф буюрувчиларга эълон қилиниши керак бўлади. Ресторанлардан, шунингдек, мижозларга озиқ-овқат хавфсизлиги учун масъулиятини эслатиб туриш талаб қилинади. Қонун қоидаларига мос келмайдиган муассасалар 10 минг юанга (тахминан 1,5 минг доллар) жаримага тортилиши мумкин. Мазкур қонун озиқ-овқат хавфсизлигини таъминлашга қаратилган, деб таъкидланмоқда. ХХР расмийларининг статистик маълумотларига кўра, Хитойда шаҳар овқатланиш соҳасида ҳар йили 18 млн тоннага яқин озиқ-овқат маҳсулотлари исроф қилинади. — ТАСС.\nПортугалияда пиёдалар учун дунёдаги энг узун осма кўприк очилди\n29 апрель куни Португалияда пиёдалар учун дунёдаги энг узун осма кўприк очилди. Кўприк Португалиянинг шимолий қисмидаги Пайва дарёсидан 175 метр баландликда жойлашган. Қурилиш ишлари тахминан икки йил давом этди, иш қиймати 2,3 млн еврога баҳоланмоқда. Кўприкнинг узунлиги 516 метрни ташкил этади. — France24.\nAҚШда ментоллик тамаки маҳсулотларига тақиқ қўйилиши мумкин\nAҚШ озиқ-овқат ва фармацевтика идораси (FDA) мамлакатда ментоллик сигареталарга тақиқ қўйишга таклиф қилишини эълон қилди. Бу ҳақда Интерфакс CNBC’га таяниб хабар бермоқда. FDA раҳбари Жанет Вудкокнинг сўзларига кўра, ушбу ҳаракатлар орқали «чекишни бошлаётган ёшлар сонини сезиларли даражада камайтириш мумкин», шунингдек чекувчилар учун бу ёмон одатдан воз кечиш имкониятини оширади. Идора маълумотларига кўра, ментоллик сигареталарни ёшлар, «рангли жамоалар» ва даромадлари паст шахслар чекишади. FDA’нинг таъкидлашича, афроамерикаликларнинг аксарияти ментолли сигареталар брендларини афзал кўришади. Мамлакатдаги ўпка саратонининг энг юқори даражаси ҳозирда қора танли эркаклар орасида учрайди, дея қўшимча қилди регулятор. FDA келгуси йил ичида ментолли сигареталарни тақиқловчи стандартларни жорий этишни режалаштирмоқда. Регулятор шунингдек, тамаки маҳсулотлари таркибидаги барча ароматизаторларни тақиқлашни таклиф қилади. — Интерфакс.\nФаластиндаги сайловлар кейинга қолдирилади\nФаластин миллий маъмурияти раҳбари Маҳмуд Aббос Исроил Қуддусда сайловларни ўтказишга рухсат бермагунча уларни ташкил қилмаслигини эълон қилди. «Биз сайловларни кейинга қолдиришга қарор қилдик, чунки Исроил уларни Қуддусда ўтказишга кафолат бермади», — деди Aббос. Исроил Қуддусдаги Фаластин сайловлари тўғрисида қарор қабул қила олмаслиги айтди. Сиёсий инқироз туфайли Исроилнинг ҳозирги ҳукумати фақат долзарб масалалар билан шуғулланади ва стратегик қарорлар қабул қилмайди, дея келтирди Аббос Исроил вакилларининг сўзларини. Фаластин ҳудудларида парламент сайловлари 22 майда, президентлик сайловлари эса 31 июлда ўтказилиши режалаштирилган эди. — Интерфакс.\nИсроил шимолидаги Мерон тоғи ҳудудида Лаг ба-Омер диний байрам пайтида юз берган тиқилинчда камида 44 киши ҳалок бўлди ва 100 дан ортиқ киши жароҳат олди.\nҚирғизистон ва Тожикистон чегарасидаги отишма бутунлай тўхтатилди.


Ўзбекистон мактабларида инклюзив таълим жорий қилинади - 14.10.2020, Sputnik Ўзбекистон\n2021/2022 ўқув йилида тажриба-синов тариқасида шаҳарларда ва Тошкент шаҳрининг туманларида жойлашган биттадан мактабларда инклюзив таълим жорий қилинади. 14.10.2020, Sputnik Ўзбекистон\n2021/2022 ўқув йилида тажриба-синов тариқасида шаҳарларда ва Тошкент шаҳрининг туманларида жойлашган биттадан мактабларда инклюзив таълим жорий қилинади.\nТОШКЕНТ, 14 окт — Sputnik. Ўзбекистон мактабларида инклюзив таълим жорий қилинади. Бу президентнинг тегишли қарорида кўзда тутилган.\nҚарор билан 2020-2025 йилларда халқ таълими тизимида инклюзив таълимни ривожлантириш концепцияси ва уни 2020-2021 йилларда амалга ошириш бўйича "йўл харитаси" тасдиқланди.\nҚарорга мувофиқ, 2021/2022 ўқув йилида тажриба-синов тариқасида:\nшаҳарларда ва Тошкент шаҳрининг туманларида жойлашган биттадан мактабларда инклюзив таълим жорий қилинади;\nҚорақалпоғистон Республикаси, вилоятлар ва Тошкент шаҳрида жойлашган биттадан мактабда алоҳида таълим эҳтиёжлари бўлган болалар учун бошланғич таянч коррекцион синфлар очилади;\nҚашқадарё, Фарғона ва Хоразм вилоятларида жойлашган биттадан касб-ҳунар мактабида ихтисослаштирилган таълим муассасаларининг 9-синф битирувчилари ҳамда алоҳида таълим эҳтиёжлари бўлган болалар учун ихтисослаштирилган гуруҳлар ташкил этилади.\nШунингдек, 2021/2022 ўқув йилидан:\n- ихтисослаштирилган таълим муассасаларида мажбурий ўрта таълим 11 йиллик (интеллектуал ривожланишида нуқсонлари бўлган болалар учун (ёрдамчи) мактаблар, мактаб-интернатларда 9 йиллик) муддатда амалга оширилади;\n- ихтисослаштирилган таълим муассасаларининг 10-11 синф (интеллектуал ривожланишида нуқсонлари бўлган болалар учун (ёрдамчи) мактаблар, мактаб-интернатларда 8-9 синф) ўқувчилари учун касбга ўқитиш курслари ташкил этилади ва битирувчиларга сертификат берилади.\n2021 йил 1 январдан ихтисослаштирилган таълим муассасаларининг раҳбар ходимларига меҳнатнинг алоҳида шароитлари учун ҳар ойда тўланадиган устама ҳақи базавий тариф ставкасининг 100 фоизи миқдорида тўланади.\n27 Сентябр 2020, 18:19\nЎқувчиларни касб-ҳунарга йўналтириш ва психологик-педагогик республика ташхис маркази қошида унинг белгиланган штат бирликлари доирасида “Инклюзив таълим лабораторияси” ташкил этилади.\nМазкур лабораториянинг асосий вазифаларидан бири мактабларда инклюзив таълим учун шарт-шароитлар яратиш, инклюзив таълим беришнинг сифати ва самарадорлигини аниқлаш мезонларини ишлаб чиқиш ҳамда уларнинг бажарилишини назорат қилиш ҳисобланади.


Rektor tabrigi – Toshkent tibbiyot akademiyasi\nАкадемиямизда фаолият кўрсатаётган ҳурматли ҳамкасблар ва илмга чанқоқ талабалар!\nТошкент тиббиёт академияси Ўзбекистон Республикасида тиббий кадрларни тайёрловчи илғор тиббиёт олийгоҳларидан биридир. Биз 2005 йилдан бери дунёдаги инсонпарварлик касбининг мутахассисларини тайёрлаймиз. Кўп йиллардан бери академиямиз ўз ишининг самарадорлиги билан Ўзбекистон Республикасида мавжуд илғор тиббиёт мактаблари орасида биринчи ўринда туради, жонажон ўқув юртимиз халқаро тиббиёт ареналарида ва дунёнинг бир неча машҳур олийгоҳлар билан қўрқмасдан баҳслаша олади.\nАкадемияда 6 та – даволаш, тиббий-педагогика, тиббий-профилактика, тиббий-биология, олий маълумотли ҳамшира ва ҳарбий тиббиёт факултетлари мавжуд.\nТошкент тиббиёт академияси – бу юксак илмий-педагогик салоҳиятга эга, илм олишнинг кенг имконияти, халқаро алоқалар тараққий топган, жамоатчилик рағбати юксак мутахассисларни тайёрловчи олий ўқув юртининиг замонавий кўринишидир. Сўнгги йилларда академиямизда яхши анъаналар йўлга қўйилди, бакалавриатура ва магитратура мутахассисларини ўқитиш ва диссертациялар ҳимоясига янгича ёндашилмоқда, олийгоҳнинг моддий-техник база яхшиланди.\nЕвропа ва Осиёнинг машҳур олийгоҳлари билан халқаро ҳамкорлик қилиш янада кўпайди. Охирги йилларда ТТАда АҚШ ва Корея Республикаси билан биргаликда талабаларни замонавий технологиялар асосида ўқитиш мақсадида ўқув маркази очилди ва бугунги кунда ҳам ўз фаолиятини давом эттиряпти.\nМаълумки, таълим ва илм-фан мамлакатнинг инновацион ривожланиш асоси ҳисобланади. Бугунги замонавий шароитда илм-фаннинг роли анча ошди. Ҳозирги глобаллашув асрида таълим тизимини такомиллаштириш устувор вазифалардан биридир. Давлатнинг рақобатбардошлиги фуқароларининг таълим даражасига боғлиқ.\nБиламизки, сиз ҳаётингизда шифокор бўлишдек муҳим қарорни қабул қилдингиз ва олдингизда турган имтиҳонлардан қўрқмайсиз, тиббиёт фанидаги “гранит”лар сизни чўчитмаслигига аминмиз.\nАкадемиямизнинг барча талабаларига ривожланаётган дунё тиббиётини ўрганишларини тилайман, биз бунда сизларга албатта ёрдам берамиз.\nШадманов Алишер Қаюмович


"ПСЖ" клуби Гризманн учун "Барселона" билан курашиши мумкин\n"ПСЖ" клуби ҳужумчи Антуан Гризманн учун "Барселона" билан кураш олиб бориши мумкин. Бу ҳақида Parisien нашри маълумот бермоқда.\n28 ёшли Франция терма жамоаси ҳужумчиси учун асосий даъвогар сифатида Каталония клуби қаралмоқда, бироқ унинг "ПСЖ"га трансфери "амалга ошмайдиган" иш сифатида қаралмоқда. Парижликлар Гризманни Эдинсон Каванининг ўрнига номзод сифатида кўрмоқда.\n1 июльдан бошлаб "Атлетико" футболчисининг шартномасида товон пули миқдори 200 миллион евродан 120 миллион еврогача тушади. Ундан 20 % (24 миллион евро) маблағни "Атлетико" клуби футболчининг собиқ жамоаси "Реал Сосьедад" жамоасига тўлайди.\nАнтуан Гризманн Барселона ПСЖ Трансферлар


Қулоқсиз 20 йил ёхуд бокс оламининг энг ғалвали жанги (фото ва видео)\n28 июнь, 2017, 15:35\nБундан роппа-роса 20 йил муқаддам, 1997 йил 28 июнида оғир вазн тоифасининг WBA версияси бўйича чемпионлик жанги бўлиб ўтган эди. Бу жангнинг тарихи ҳақида эшитмаган бирорта одам бўлмаса керак.\nЖангжал ўшанда ҳеч кимни бефарқ қолдирмаган. Воқеа ўша даврда бокс оламининг кўзга кўринган икки вакили Майк Тайсон ва Эвандер Холифилд ўртасида кечган.\nОлдинига учинчи сўнггида афсонавий Майк Эвандер Холифилднинг ўнг қулоғи атрофини тишлаб олади. Шундан сўнг Холифилд оғриқдан қичқира бошлайди. Бу орада эса рефери ҳам, мухлислар ҳам нима бўлганини тушунишмайди. Қисқа танаффусдан сўнг жанг давом эттирилади. Аммо кўп ўтмасдан Тайсон энди рақибининг чап қулоғига ҳужум қилади.\nУчинчи ва тўртинчи раунд орасида жанжал юзага келиб, бунга полиция ва хавфсизлик ходимларининг аралашишига тўғри келади. Жанг якунига кўра, Майк Тайсон дисквалификация қилиниб, Холифилд ғолиб деб эълон қилинади.\nКейинроқ, Тайсондан бу ҳақда сўралганда, у ҳис-туйғуларини бошқара олмагани билан жавоб қайтарган бўлса, рақиби Эвандер бу ҳаракатини Тайсоннинг жангни эртароқ нокаут билан тугатишга шошилгани ва қизиққонлик қилгани билан изоҳлайди.\nЖангдан бир ҳафта ўтиб, икки “қаҳрамон” Нью-Йоркдаги баскетбол ўйинларининг бирида лифтда учрашиб қолишади. Барча яна жанжал бўлади деб ўйлаган бир вақтда улар дўстона кўришиб, ҳол-аҳвол сўрашади.\nТайсон: “Эй, ҳаммаси жойидами?”, деб сўрайди. Холифилд бошини қимирлатиб, уни маъқуллайди. Шундан сўнг Майк кечирим сўрайди, Эвандер эса уни қабул қилади.


Суперлига баҳсларини кузатиб бораётганингизга ишонамиз. Бу йилгиси янада ўзгача, томошабоп ва кутилмаган натижалар остида кечаётгани рост. Турнир жадвалига қарасангиз, 4 та клуб 20 очко билан пешқадамлар сафида. Бунақасини олдин учратмаганмиз-а? Интрига юқорилиги боис энди ким қандай натижа кўрсатишини дадил айтиш қийин. Бу эса мухлислар учун янада қизиқ ва ҳаяжонли бўлади.\nЧемпионатнинг 11-тур ўйинлари ўтказилаётганидан хабардорсиз. Лекин бу сафар тўртта ўйин режага киритилган. Олдин хабар берганимиздек, “Динамо” – “Насаф”, “Сўғдиёна” – “Пахтакор” ҳамда “Металлург” – “Олимпик” баҳслари бошқа муддатларга қолдирилган. 27 майда бошланган тур ўйинлари 29 майда “Сурхон” – “Бунёдкор” ўйини орқали якунига етади. Биз эса бу сафар турнинг охирги учрашувига эътиборимизни қаратамиз.\nТабиийки, якшанба куни фақат “Сурхон” – “Бунёдкор” беллашуви ўтказилиши боис ҳамма шу учрашувни кузатади. Демак, бошқаларнинг диққатини ўзига тортади, деб ўйлаймиз. Бу ўйинга ушбу клублар қайси ўринларда етиб келишди? Бошпанасиз қолган, ўз уйи бўлмаса-да, расмий мезбон мақомидаги “Сурхон” бор-йўғи 6 очко тўплади ва шунга яраша охирги ўринда, “Бунёдкор” эса 12 очко билан 8-поғонада боряпти.\nИспаниялик Анхел Лопес бош мураббийлик қилаётган “Сурхон” ортда қолган 10 та учрашувнинг фақат 1 тасида ғалаба қозонди холос. 7-турда “Қўқон-1912”ни 1:0 ҳисобида мағлуб этди. Термиз жамоасида яна 3 та дуранг ва 5 та мағлубият бор. Қизиғи, “Сурхон” 7 та гол уриб, икки баробар кўп – 14 марта ўз дарвозасидан тўп олиб чиқди. Лопес жамоа ўйинига ўзининг фалсафасини ва услубини сингдиришга уриниб келяпти. Лекин ҳали натижа берадиган даражада эмас. Устига-устак, “Сурхон”га мухлислар далдаси ҳам етишмаяпти. Термиздаги стадион ҳали тайёр эмаслиги боис клуб уй ўйинларини Самарқанддаги “Динамо” ва Тошкентнинг “Локомотив” ўйингоҳларидан фойдаланиб турибди. Ўз уйингда деворлар ҳам ёрдам беради ёки мухлислар 12-ўйинчи деган тушунчалар бор ва буни айниқса, мезбон жамоа вакиллари яхши ҳис қилишади. Бироқ бу иборалар ҳозирда “Сурхон”га бегонадек. Уларга етишмаётган жиҳат ҳам айнан Термизда минглаб ишқибозлари қаршисида ўйнай олмаётгани билан боғлиқ. “Сурхон” футболчилари ўз мухлисларининг қўллаб-қувватлашига жуда ҳам муҳтож, аммо ҳозир бунинг иложи йўқ. Балки бу жиҳатнинг натижаларга ҳам таъсири жиддий сезилаётгандир. Хуллас, “Сурхон” номига мезбон, барча ўйинларини сафарда ўйнаб келяпти. Жамоа тезроқ ўзининг ҳақиқий майдонига қайтишини қанчалик хоҳлаётганини футболчилардан сўраган яхшироқ, буни улар жуда ва жуда хоҳлашяпти, лекин...\n“Бунёдкор”нинг натижалари “Сурхон”никичилик салбий бўлмаса-да, аммо бош мураббий ўзгартирилганини яхши биласиз. 8-турдан кейин Шуҳрат Мақсудов истеъфога чиқарилди. Ўшанда унинг жамоаси ўз уйида “Металлург” билан дуранг ўйнаганди. Виктор Карпенко эса Мақсудовдан бўшаб қолган лавозимни эгаллади. Ҳозирча бир дуранг ва бир мағлубият. Ўтган турда “Насаф”ни қабул қилди, бироқ “Бунёдкор” ўз уйида худди сафарда ўйнагандек бўлди ва натижа ҳам шунга мос кўринди – 1:4. Карпенко янги бош мураббий сифатида ўзини кўрсатиши ва ижобий натижалар қайд этишга жуда чанқоқ бўлиб турибди. Раҳбариятни клубнинг ҳозирги натижалари қониқтирмаётгани турган гап.\n“Сурхон” учун “Бунёдкор” ноқулай рақиб. Ўзбекистон чемпионатида ушбу клубларнинг ўзаро ўйинлари ҳали у қадар кўп эмас. Илк бор 2019 йилги мавсумда тўқнашишган. Ўшанда Термиздаги биринчи баҳсда “Сурхон” 2:0 ҳисобида устун келганди. Шундан бери ўтказилган 5 та ўйинда фақат “Бунёдкор”нинг қўли баланд келяпти. “Қалдирғочлар” камида 2 та, бўлмаса ундан кўп гол урган ҳолда рақибини мағлубиятга учратмоқда. Қизиғи, бу жамоалар ўртасидаги курашда бирор марта ҳам дуранг қайд этилмаган. “Сурхон” 6 та гол урган ва 16 та тўп олиб чиққан. “Бунёдкор” ўзаро учрашувлардаги сўнгги бешта беллашувдан бери “Сурхон”га ҳеч қандай имконият қолдирмасдан келяпти. Кўрамиз, бу сафар нима бўларкин?\nСурхонди стадиони таер булмас экан уй уйнлари четда уйналаверади ва бу бутболчиларга рухий тасир утказади бугун Сурхонга галаба тилайман мухлислар учун уйнанглар йигитлар галаба керак.


Мол-мулк солиғидан озод этилган йирик корхона асосий воситаларини бугунги кун нархларига мувофиқлаштириш максадида уч йилда бир маротаба 1 январ ҳолатига белгиланган тартибда қайта баҳолашдан ўтказса бўладими?\nТашкилотимиз йирик корхона ҳисобланади. Шу сабабли ҳар йили 1 январь ҳолатига асосий воситалар қийматини қайта баҳолашдан ўтказамиз. Корхона мол-мулк солиғидан озод этилган. Асосий воситалар эскириш муддатини аллақачон ўтаб бўлганида уларни ҳисобдан чикариб сотиш мақсадида баҳолатганимизда, бугунги кундаги баланс қийматига нисбатан катта тафовут билан кам миқдорда баҳоланади. Бу эса асосий воситани сотишдан тушган даромад учун тўланадиган солиқлар базасининг ошишига олиб келади.\nЙирик корхоналар асосий воситалар қийматини ҳар йили 1 январь ҳолати бўйича (1 февралгача) қайта баҳолайдилар. Асосий воситалар қийматини уч йилда бир маротаба қайта баҳолаш ҳуқуқи фақат микрофирма ва кичик корхоналаргина берилган (АВда 04.12.2002й. 1192-сон билан рўйхатга олинган Низомнинг 2-банди).\nБухгалтерия ҳисобида асосий воситаларни қайта баҳолаш натижаси кандай акс эттирилади? Тўлиқ амортизацияланган АВлар қиймати қайта баҳолангандан кейин уларга эскириш ҳисобланадими?\nКорхонамиз балансидаги айрим Асосий воситалар тўлиқ амортизацияланган . Ушбу, тўлиқ амортизация ҳисобланган Асосий воситалар ҳар йили 1 январь ҳолатига асосий фондлар, ўрнатиладиган ускуналар ва қурилиши тугалланмаган объектлар қийматини (уларни харид қилиш, тайёрлаш, қуриш даврлари бўйича) ҚАЙТА БАҲОЛАШ ИНДЕКСЛАРИ буйича индекс усулини қўллаш орқали қайта баҳоланиб келинмоқда.... Далее\n1.\tАвтомобилни қайта баҳоламасдан сотиш мумкинми? 2.\tАгар қайта баҳолаш (2017-2018 йилларники) инобатга олиниши керак бўлса, буни қандай амалга ошириш керак? 3.\tЙил ўртасида қайта баҳолаш мумкинми?\nКорхона 2016 йил 01 январь ҳолатига Асосий воситалар қийматини (АВ) қайта бахолаган. Навбатдаги қайта баҳолаш 2019 йил 01 январь ҳолатига ўтказилади. Корхона бу йилнинг июль ойида балансдаги автомобилни (2015 йил февралда балансга олинган) сотмоқчи.... Далее\nЖамият асосий воситаларни қачон қайта баҳолаши керак ва қайси йилдаги йиллик ҳисоботда ушбу қайта баҳолаш қиймати акс этирилади, 2017 йил учун топширилган йиллик ҳисоботдами ёки 2018 йил учун топшириладиган йиллик ҳисоботдами?\nКорхонамиз 2017 йил март ойида ташкил этилган. Корхона балансида 27 млрд сўмлик асосий восита мавжуд. Жамият 2017 йил учун йиллик солиқ ҳисоботи балансда 27 млрд сўмлик асосий воситани акс эттирган ҳолда ҳисобот топширди. ... Далее\nОлинган асосий воситалар неча йилда қайта баҳоланади?\nКорхонага асосий восита олинган.... Далее\n1. Ташкилот балансидаги автомобилни шу МЧЖ да ишлаган ходимга совға қилсак бўладими? 2. Автомшинани баҳолаш ташкилотида баҳолатишимиз шартми, таъсисчилар текинга беришга рози бўлса ҳам? 3. Текинга автомошина бериб юборилса қандай солиқ оқибатлари юзага келади? 4. Қандай бухгалтерия ўтказмалари берилади?\nБизни ташкилот “XYZ” МЧЖда 2та таъсисчи бор. МЧЖ Балансида 1та эски «Калина» русумли автомошина мавжуд. Бошланғич қиймати – 32 000 000 сўм, Эскириши – 24 000 000 сўм, қолдиқ қиймати 8 000 000 сўм. Қайта баҳоланмаган хозиргача. ... Далее


Добавлено: 30.03.2016, 09:56\nХонанда Шоҳруҳхон “Истиқлол” санъат саройида 23-24-26 май кунлари “Юлдузлар” номли концерт дастурини тақдим этаётгани ҳақида хабар берилган эди. Шундан сўнг айрим оммавий ахборот воситаларида хонандага 25-май куни концерт ўтказишга рухсат берилмагани ҳақидаги хабарлар тарқалган эди.\nХонанда ўзининг ижтимоий тармоқлардаги саҳифаси орқали концерт дастури кунлари ўзгарганини маълум қилди. Унга кўра, Шоҳруҳхоннинг коцерт дастури 23-24-26 май кунлари эмас, 23-24-25 май кунлари бўлиб ўтади. Хонанда “Барча севишган қалбларни” мана шу кунлари “Истиқлол” санъат саройида бўлиб ўтадиган “Юлдузлар” деб номланган концерт дастурига таклиф этади.


Жуфтингиз сизни қайтадан севсин! | Megadunyo.UZ\nАвтор: admin 0 Комментариев Севги, Суҳбат, Эркак ва аёл\nАввало аёл эри билан алоқасини яхшилаш йўлларини излаши керак. Алоқанинг кучсизланишига олиб борадиган омилларни аниқлаш ва уларни бартараф этиши лозим. Бу омиллар иқтисодий, ижтимоий ёки аёлнинг қусуридан бўлиши ҳам мумкин. Алоқа заифлашишининг сабабларини аниқлаш, ҳолатни муолажа қилишда ниҳоятда зарур.\nЭрингизнинг кичик хатолари учун дашном бериб, узилиш, узоқлашишга бориб қолишдан ҳазир бўлинг. Чунки нафратга у ҳам нафрат билан жавоб қилиши мумкин. Натижада орангизда совуқчилик пайдо бўлади. Балки, мабодо, уни хатоларидан огоҳлантирмоқчи бўлсангиз ҳам, ҳурматига муносиб кўринишда, туйғуларини жароҳатламаган ҳолда танбеҳ беринг.\nhttp://muslimaat.uz/ Одинахон Муҳаммад Юсуф таржимаси


Ўзбекистоннинг Афғонистон бўйича янги геосиёсати - Anhor\nAnhor Все посты Ўзбекистоннинг Афғонистон бўйича янги геосиёсати\nЎзбекистоннинг Афғонистон бўйича янги геосиёсати\nАҚШ ва НАТО кучларининг Афғонистондан жадал олиб чиқиб кетилиши фонида узоқ вақт азоб чекаётган бу мамлакатда вазият тез ўзгариб бормоқда. Қўшма Штатлар Афғонистонда деярли йигирма йил давомида жанг қилди. 2001 йил 11 сентябрдаги терактлардан сўнг АҚШ Афғонистонда ўз олдида учта асосий вазифани қўйди. Биринчидан, Афғонистондаги Толибон ва Ал-Қоидани йўқ қилиш. Иккинчидан, дунёвий, демократик давлат ҳокимиятини шакллантиришга кўмаклашиш. Учинчидан, Афғонистоннинг янги давлатчилигини иложи борича Ғарбнинг геостратегик ва геосиёсий манфаатларига боғлаб қўйиш.\nБироқ, Толибон ҳаракатини ҳарбий йўл билан йўқ қилиш мумкин эмаслиги маълум бўлди. Бу ҳаракат Афғонистон қарама-қаршиликлари ва АҚШ бошчилигидаги НАТО коалитсия кучларининг хатоларидан озиқланиб, ўз ҳудудида чексиз равишда партизан урушини олиб боришга қодир эди. Деярли йигирма йил ўтгач, Қўшма Штатлар бирон бир мақсадига эриша олмаганлиги маълум бўлди. Расмий Кобулнинг пойтахт ташқарисидаги ҳокимияти етарлича шартли.\nҲокимият коридорларида ва жамиятда ҳукм сураётган ижтимоий-психологик муҳит АҚШ кучлари якуний тарк этилгандан сўнг, толиблар мамлакатда тезда ҳокимиятни тиклаши мумкинлигини кўрсатади. Афғонистондаги янги расмий ҳукумат Толибоннинг қуролли босимига дош бермаслиги мумкин деган хавотирлар мавжуд.\nАфғонистонда манфаатлари бор давлатларнинг дунёдаги раҳбарлари буни анча олдин англаб етишган, шунинг учун Афғонистон атрофидаги асосий ўйинчилар бир неча йилдан бери Толибон билан музокаралар олиб боришмоқда. Музокараларнинг мақсади, албатта, ҳар бир ўйинчи учун фарқ қилади. АҚШ, Россия Федерациясидан ташқари расмий Тошкент ҳам толиблар билан музокаралар олиб борди.\nЯқинда Ўзбекистон ташқи ишлар вазири Абдулазиз Комилов америкалик журналист билан суҳбат чоғида “Сиз толибларни террористик ташкилот деб биласизми?” деган саволига жавоб бераркан, “Менинг шахсий фикрим, йўқ!” деб айтди. Расмий ва норасмий алоқалар, музокаралар ва Толибонни Ўзбекистонга таклиф қилиш борасида жамоатчиликнинг маълум қисмида кўплаб эътироз ва танқидлар мавжуд.\nЖамоатчиликнинг Толибонга нисбатан хавотирлари асосли. Афғонистондаги этник озчиликларга, шу жумладан, 90-йилларнинг иккинчи ярмида ўзбекларга қарши толибларнинг жиддий жиноятлари, шунингдек, қўшни давлатлар ҳудудига қуролли аралашиш билан таҳдид қилишлари ҳали ҳам эсда қолмоқда. Шу боис, жамоатчиликнинг бир қисми “Расмий Тошкент ҳақиқатан ҳам толиблар хавфини эътиборсиз қолдирадими ва иқтисодий манфаатларни хавфсизликдан устун қўядими?”-деган ғазобнок саволни бермоқда.\nАфғонистон атрофидаги вазиятни таҳлил қилиб, Ўзбекистон манфаатлари комплекси, шунингдек, Афғонистон ўзбекларининг манфаатларини инобатга олган ҳолда, расмий Тошкент Толибон, Афғонистон ва умуман минтақа томон ягона тўғри йўлни тутаётганга ўхшайди.\nБиринчидан, толиблар ўзларининг ҳарбий ва сиёсий салоҳиятини ва афғон муаммосини қурол кучи билан ҳал қилишнинг иложи йўқлигини намойиш этишди. Агар кимдир қуролли радикал гуруҳларнинг таҳдидларини ҳарбий йўл билан бартараф эта олса, бу СССР ва АҚШ бўлар эди. Иккаласи эса партизан урушида ютқаздилар ва бу мамлакатни тарк этишга мажбур бўлдилар.\nИккинчидан, Ўзбекистонда бегона ҳудудда бирон бир ҳарбий операция ўтказиш учун ҳеч қандай ресурсларҳам, истак ҳам йўқ. Бундай авантюра нафақат Ўзбекистоннинг ўзи, балки Афғонистон ўзбеклари учун ҳам ҳалокатли бўлади.\nУчинчидан, Ўзбекистон мустақил давлат сифатида АҚШ ва Россия Федерациясидан фарқли Афғонистон бўйича ўз кун тартибига эга бўлиши керак. Ўзбекистон энг тинч Афғонистонни барпо этиш бўйича ўзгача қарашларини намойиш қилиши керак. Нафақат Марказий Осиёдаги, балки бутун постсовет ҳудудидаги энг йирик мусулмон жамиятига эга, ички ва ташқи сиёсати дунёвий давлат бўлган Ўзбекистон Афғонистоннинг барча сиёсий кучлари томонидан исломнинг ўзига хослиги, бирдамлиги ва ҳамкорлигини чуқур ҳурмат қиладиган актёр сифатида кўриб чиқишлари керак.\nБундай қиёфани яратишдан мақсад Афғонистондаги сиёсий актёрлар Ўзбекистоннинг геосиёсий мустақиллигига алоҳида эътибор беришлари ва ҳурмат қилишлари ва қўшни давлатнинг геосиёсий мустақиллигини пасайтириши мумкин бўлган қадамларга йўл қўймасликлари керак.\nТўртинчидан, Ўзбекистон ва Толибон ўртасидаги дастлабки музокараларнинг вазифаси ушбу ҳаракатдан келиб чиққан ҳолда Ўзбекистон миллий манфаатлари учун юзага келиши мумкин бўлган хатарларни минималлаштиришдир. Дунё Афғонистонда толибларни кучайишига тайёрланмоқда. Нима учун Ўзбекистон Толибон билан гаплашмасин, чегаралар дахлсизлиги ва мамлакатлар ўртасида бошланган иқтисодий ва гуманитар лойиҳалар бўйича музокаралар олиб бормасин?\nАлбатта, сиз ҳар доим Толибонни танқид қилиш учун сабабларни топишингиз мумкин, аммо ҳис-туйғулар ва идеализмга асосланган ҳолда сиз вазиятни янада чуқурлаштириб юборасиз. Амалий ёндашув, рационализм, улар билан бевосита алоқада бўлишдан бошқа илож йўқлигини кўрсатиб бермоқда. Ҳатто кўпроқ – Ўзбекистон Афғонистоннинг этник ўзбеклари учун бўлгани каби мамлакатимиз манфаатлари учун мумкин бўлган сарф-харажатларни минималлаштириш учун Толибон билан ишончли ва доимий алоқада бўлиши керак.\nСўнгги йигирма йил ичида толиблар Афғонистонда ҳокимиятни сақлаб қолиш учун ўзларини жуда масъулиятли тутишлари, исломий меъёрларни ўрнатиш баҳонасида этник тозалашни амалга оширмасликлари ёки инсониятга қарши жиноятларнинг олдини олишлари, қўшни мамлакатларга таҳдид қилмаслиги кераклигини англаганликлари ҳақида кўплаб эксперт баҳолари мавжуд. Толибон ҳаракатининг асосий муаммоларидан бири бу ташкилот мафкуравий жиҳатдан етарлича бўлиниб кетганлиги, тизимли равишда ҳаракатнинг барча аъзоларини бошқариш учун етакчилар учун етарли даражада марказлаштирилмаганлигидир. Уруш йиллари давомида Толибон турли гуруҳларга ўта ажралиб кетди. Энди ҳаракат ичида қирғийлар ҳам, каптарлар ҳам бор.\nАфтидан, Толибоннинг ҳокимият учун курашининг фонида кейинги йиллар Афғонистон учун жуда оғриқли бўлади. Бироқ, жаҳон ҳамжамиятида толиблар ҳаракатини куч масъулияти, афғон жамиятининг эҳтиёжлари орқали тинчлантириш ва барқарорлаштиришдан бошқа илож йўқ.\nЗеро, ҳар қандай сиёсий кучни барқарорлаштиришнинг энг сўнгги, аммо ишончли усули бу унга куч ва масъулият юкини беришдир, бу орқали ҳатто энг радикал ва идеалистик кучлар ҳам, баъзан аста-секин, баъзан тезкор равишда ўзгариб туради.\nНима учун Абдулазиз Комилов Толибонни террорчи деб ҳисобламаслигини айтди? Агар Комилов Толибонни террорчи деб тан олган бўлса, унда Ўзбекистонни террорчилар билан музокараларда айблаш хавфи туғдиради ва бу ҳам Афғонистонда тобора кучайиб бораётган ушбу куч билан ишончли алоқаларни йўқотиш хавфини туғдиради. Шунингдек, Афғонистон президенти Ашраф Ғани ўзи толиблар билан музокара олиб бориш учун “террорчи” ёрлигидан воз кечиш кераклигини айтди. Қўшма Штатлар эса узоқ вақтдан бери Толибонни “террористик ташкилот” деб аташни тўхтатди. Демак, толиблар билан музокаралар олиб бораётган Ўзбекистон ҳукумати мамлакатнинг миллий манфаатларини дастуриламал қилиб олган.


ЎзА - "Санъат мени улуғлади, навбат меники..."\n30.08.2018 15:00 Чоп этиш версияси\n"Санъат мени улуғлади, навбат меники..."\nПрезидентнинг 2017 йил 17 ноябрдаги “Ўзбекистон миллий мақом санъатини янада ривожлантириш чора-тадбирлари тўғрисида”ги қарори асосида ҳар икки йилда Халқаро мақом санъати анжумани ўтказилади.\nБу тадбирнинг Шаҳрисабзда ўтказилишида ҳам зўр маъно бор. Узоқ ва бой тарихга эга бу замин қадим санъати ва маданияти билан бетакрордир. Айниқса, Амир Темур даврида мусиқа санъати жадал ривожланиб, чинакам уйғониш даврини бошдан кечирган, созандалик, хонандалик, мусиқа илми, бастакорлик ривожланган. Маълумотларга кўра, Оқсаройда ўтган шоиру уламолар, фозилу ҳофизлар иштирокидаги йиғинларда мақом қўшиқлари авж пардаларда куйланган. ХVII-ХVIII асрларга келиб Шаҳрисабзда бухоролик ва самарқандлик санъаткорлар билан ҳамкорликда “Шашмақом” тароналарига рақсга тушадиган раққослар ва созандалар гуруҳлари тузилган.\nМақом шундай санъатки, ундаги нолаларда минг битта жилва, жило бор, уни фақат ижро этилаётганда соз ва овоз уйғунлашиб юзага чиқаради. Бу эса унинг мураккаблигини англатади.\nПрезидентимиз жорий йил январь ойида Қашқадарёга ташрифи чоғида мақом санъати усталари билан учрашган эди. Улар билан мақом санъати истиқболлари, халқаро мақом санъати анжуманини юксак савияда ўтказиш борасида суҳбатлашди. Шаҳрисабз шаҳрида мақом кечаларини ташкил қилиш бўйича кўрсатмалар берди.\nАйни вақтда миллий ўзликни англаш, маданиятни ҳар томонлама ривожлантириш, халқимиз, аввало, ёш авлодни юксак инсоний туйғулар руҳида тарбиялаш, унинг эстетик диди ва тафаккурини юксалтиришда мақом санъатининг имкониятларидан кенг фойдаланиш бўйича амалий чора-тадбирлар кўрилмоқда.\nУшбу қарор асосида воҳада ўзбек миллий мақом санъати марказининг филиали иш бошлади. Шаҳрисабз билан туташ Китоб тумани маданият бўлими қошида 25 ижрочидан иборат “Мозий садолари” мақом ансамбли тузилди.\nБу каби саъй-ҳаракатлар юртимизда маданият ва санъатга қаратилаётган улкан эътибор натижасидир. Бундан биз, санъаткорлар ғоят қувонамиз. Йиллар давомида мақом санъати йўналишида ижод қилаётганим, эришаётган натижаларим, эътироф ва эъзозлар давлатимизнинг санъат аҳлига бераётган катта мукофоти, олқиши натижасидир.\nМақом ижро этиб, Содирхон ҳофиз, Юнус Ражабий номидаги мақомчилар кўрик-танловлари ғолиби бўлганман. Энг қувонганим, “Шарқ тароналари” V халқаро мусиқа фестивалида ижодим эътироф этилгани бўлган. Бокуда ўтказилган I Муғом фестивалида ЮНЕСКОнинг махсус соврини ва дипломи билан, Туркиянинг Коня шаҳрида Жалолиддин Румий хотирасига бағишланган Шарқ мамлакатлари мусиқа фестивалининг “Энг ёрқин ижро учун” соврини билан тақдирланганимда чексиз фахр-ифтихор туйганман. Кўп мамлакатларда бўлишимга ҳам санъат сабабчи. Шу боис давлатимиз раҳбарининг соҳага бераётган улкан эътибори ва юртимизда мақом танлови ўтказилаётганидан жуда хурсандман.\nБу жараёнда биз астойдил меҳнат қиламиз, фаол иштирок этамиз. Мақом санъати мени улуғлади, энди навбат меники – миллий қўшиқчилигимиз ривожи йўлида хизмат қиламан.\nЎзбекистонда хизмат кўрсатган артист,\nанъанавий хонандалик кафедраси


Бахтиёр Ашурматов: Ҳакамлар ҳам инсон ва улар хатолардан холи эмас\n14 март, 2020, 19:12\nҚўқонликлар устозининг ўйин борасидаги фикрлари\nСуперлига 3 - тур доирасидаги "Қўқон-1912" - "Сўғдиёна" учрашувидан кейинги матбуот анжуманининг иккинчи қисмида мезбонлар устози Бахтиёр Ашурматов қатнашди. Бу ҳақда клуб матбуот хизмати хабар берди.\n- Учрашув охирига қадар ҳис-ҳаяжонга тўла бўлди. Ҳар икки жамоа шиддатли ўйин намойиш этишди. Бош мураббий Улуғбек Бақоев футболчилик пайтида ҳам шундай тиришқоқ ва охирига қадар курашарди. Беллашувдан олдин шогирдларимга шуни бир неча бор таъкидладим.\nМуҳим уч очкони қўлга киритдик. Ўйин учун «Сўғдиёна” футболчиларига ҳам раҳмат. Улуғбек Бақоев шогирдлари бир киши камлигига қарамай охирига қадар курашишди. Бугун иккита бир-бирига муносиб рақиблар майдонда ҳаракат қилишди. Ўйлайманки, стадионга келган мухлислар хурсанд бўлишди.\nБу футбол – ҳакамлар ҳам инсон ва улар хатолардан холи эмас. Рефериларнинг ишларига баҳо берадиган қўмита бор.\nРайевацнинг ўзига ишончи юқорилиги боис уни асосий таркибга қўйдим ва у ғалабамизга муносиб ҳисса қўшди. Бамба борасида ҳам шундай фикр билдиришим мумкин. Умуман бугун бутун жамоа яхши ўйнади.\nЖамоамиз раҳбарларига миннатдорчилик билдираман. Улар бизга керакли барча шароитларни яратиб беришмоқда. Ғалаба қозонишимиз шарт эди. Бундай шароитлар билан жамоамиз ўз олдига босқичма-босқич юқори мақсадларни қўяса бўлади.\nМухлисларимиз ҳам доимо бизни қўллаб-қувватлаб келишмоқда. Бунинг учун уларга ҳам миннатдорчилик изҳор этаман, - деди Бахтиёр Ашурматов.\nФутбол | 9 апрель, 2020, 13:34\nРасман! "Ростов" 2 нафар етакчи футболчиси билан узоқ йиллик шартнома имзолади\nMMA | 9 апрель, 2020, 12:14\nКонор Хабиб Нурмагомедовни сув парисига ўхшатди\nФутбол | 9 апрель, 2020, 16:34\n"Барселона" Коутиньодан қутулиш йўлини топди


ЎзА - “Ҳуррият” мухлислари, қаердасиз?\n12.01.2019 13:44 Чоп этиш версияси\n“Ҳуррият” мухлислари, қаердасиз?\nЯнги йилнинг биринчи ойи яримлаб қолдики, аммо кўпчилигимиз учун қадрдон бўлиб қолган “Ҳуррият” газетаси негадир кўринмай турибди. Бу мухлисларни ташвишга сола бошлади. Бозор муносабатларига ўтиш даврида бундай узилишлар бўлиб туради. Негаки, буёғига энди кўрпамизга қараб оёқ узатамиз, даромад-буромадимизни ҳисоблаб юрамиз. Дунёнинг ҳамма жойида бор бу қоида.\n“Ҳуррият” — истиқлолимиз меваси. Бу газетани нашр этиш тўғрисидаги ҳукумат қарорида уни мунтазам чиқариш, кейинчалик рус ва инглиз тилларида ҳам чоп этиш, мамлакатимизда кечаётган демократик жараёнларнинг холис кўзгусига айлантириш кўзда тутилган эди. Янги нашрнинг нишона сонига катта умид билан имзо чеккан муҳаррир сифатида бугунги ҳолатдан бошқаларга нисбатан кўпроқ ташвишга тушаётганимнинг сабаби шунда.\nЎтган йигирма йилдан ортиқ вақт ичида “Ҳуррият” ўз олдига қўйилган мураккаб вазифани бажариш йўлида кўп ишлади, яхши натижаларга эришди, танқидий-таҳлилий мақолалари, журналистик суриштирувлари, топилма рукнлари билан мамлакатимизнинг ўқиладиган (шунчаки варақлаб қўйиладиган эмас), тахлам қилиб сақлаб қўйишга арзирли газеталаридан бирига айланди. Газетанинг кўпсонли мухлислари билан бирга, қалами ўткир, сўзи журъатли, нигоҳи зукко муаллифлари ҳам пайдо бўлди. Бугун миллий журналистикамиз, ижтимоий публицистика ва бошқа жанрларнинг кўзга кўринган вакиллари бўлмиш кўплаб фаол муаллифларнинг энг сара мақолалари, очерк ва эсселари айни шу газетада босилган.\nКейинга олти-етти ой ичида газета ўзининг журъатли йўлини янада мустаҳкамлади, ички ва ташқи қиёфасини ўзгартирди. Мавзуларининг қамрови кенгайди. Бундан ҳаммамиз хурсанд бўлиб турганимизда, 2019 йилги обунани ташкил этишдаги баъзи англашилмовчиликлар ишнинг белига тепди. Биргина “Ҳуррият”чиларга эмас, ҳаммамизга тегишли сабоқ бу! Негаки, газетхоннинг ҳам, журналхоннинг ҳам диди, талаби ошиб бормоқда.Эски андозалар, амал курсисини қимирлатиб қўйишидан чўчиб, ҳар жиҳатдан силлиқланган, тиш-тирноғи олинган, пати юлинган, ўқиса ҳам, ўқимаса ҳам бўлаверадиган мақолалар билан иш битмайди. Муҳтарам Президентимизнинг ҳар бир чиқишида танқид ва таҳлилга, соғлом рақобатга, фикр-мушоҳадага, амалий таклифлар киритишга, ташаббускорликка, бир сўз билан айтганда, ижодий журъат ва ижтимоий фаолликка даъват бор. Ёзма матбуот фақат шу фазилатлари билангина яшаб қолади, қолганлари сафдан чиқади. Умрининг кўп ва хўб йилларини ортиқча эҳтиёткорлик билан ўтказаётган ҳамкасбларим буни, кеч бўлмай туриб, тушуниб олишларини хоҳлардим.\n“Ҳуррият” — ҳаммамизга бирдай тегишли, бирдай қадрдон, миллий матбуотимиз рўйхатини номи билан ҳам, мазмуни билан ҳам безаб турган газета. Унинг тақдирига бефарқ қараб тура олмаймиз. Унга ёрдам қўлини чўзайлик. “Ҳуррият”ни ўқийлик, газетага бугунги кунимизнинг жаҳон эътиборига тушган ютуқлари ҳақида қизиқарли, ўқишли мақолалар ёзайлик. Шу маънода, энг аввало, Ўзбекистон Журналистлари ижодий уюшмасига, бошқа ижодий ташкилотларга, жамғармаларга, бевосита Иброҳим Ғафуров, Сайди Умиров, Хуршид Дўстмуҳаммад, Абдусаид Кўчимов, Ёқубжон Хўжамбердиев, Карим Баҳриев, Умид Бекмуҳаммад, Михли Сафаров, Ҳаким Сатторий, Бекқул Эгамқулов, Мурод Абдуллаев, Фармон Тошев, Олим Тошбоев, Исажон Султон, Раҳмон Қўчқор, Қўчқор Норқобил ва яна бошқа кўплаб пешқадам ҳамкасбларимга мурожаат қилмоқчиман:“Ҳуррият” атрофида бирлашайлик, ижодий жамоатни қўллаб-қувватлайлик. Обуначилар сафини кенгайтирайлик.\nБугун Ўзбекистон адолатли ижтимоий сиёсати, яхши қўшничилиги, бағрикенглиги, илм-фани, маданият ва санъати, спорти, тинч-тотув ҳаёти билан дунёга чиқмоқда. Бу рўйхатга эркин матбуот ҳам қўшилиши учун қаламларимизни қайрайлик, азиз ҳамкасблар.


Паст Дарғомда ўтказилган фестивалда 8 нафар хотин-қиз иш билан таъминланди - zarnews.uz\nПрезидентимиз томонидан илгари сурилган бешта муҳим ташаббус ижросини таъминлаш мақсадида Паст Дарғом туманида ''Юрт тинчлиги, Ватан равнақи, халқ фаровонлиги йўлида бирлашайлик'' лойиҳаси асосида фестиваль бўлиб ўтди.\nВилоят ҳокимлиги, Ўзбекистон миллий тикланиш демократик партияси вилоят кенгаши ҳамкорлигида ташкил этилган мазкур фестиваль доирасида Гўзалкент қўрғонидаги 2-сон болалар ва ўсмирлар спорт мактабида спортнинг миллий кураш тури бўйича мусобақа ўтказилди. Унда 3 вазн тоифасида 50 нафардан зиёд ёшлар ўзаро куч синашди.\nТуман тиббиёт коллежида ташкил этилган “Бугунги дунёнинг мафкуравий манзараси, глобаллашув шароитида мафкуралар тўқнашуви ва унинг оқибатлари” мавзусида ўтказилган тадбирда бузғунчи ғоялар ва ёт иллатлар таъсирига тушиб қолмаслик ҳақида сўз борди.\nЖума шаҳридаги истироҳат боғида ташкил этилган бўш иш ўринлари меҳнат ярмаркасида тумандаги корхона, ташкилот ва муассасалар ўзларидаги 50 га яқин бўш иш ўринларини ишсизларга тақдим этди. Тадбирда 8 нафар ишсиз хотин-қизларнинг бандлиги таъминланди.\nТеглар: Паст Дарғом фестиваль